Gandia ja ha mobilitzat més de 350.000 quilos d'ajuda humanitària als damnificats per la DANA
12 novembre 2024

## Gandia ja ha mobilitzat més de 350.000 quilos d'ajuda humanitària als damnificats per la DANA12 novembre 2024Última actualització: 12 novembre 2024

![](../gestion/img/65610b14215a58cb16e9f3c331e3a34ea67dae41f81226969aa482d2c4a44778.jpeg)  
  

Gandia continua treballant al dispositiu especial que es va posar en marxa amb l'objectiu d'ajudar les persones i els municipis afectats per la DANA.  
Un dispositiu que, a més d'enviar desenes de milers de quilos d'aliments i material humanitari, ha permés que molta maquinària s'haja desplaçat als pobles afectats per ajudar en les tasques de neteja i desenrunament.

D'aquesta manera, s'han organitzat combois a Alfafar, Paiporta, Sedaví, Massanassa, Algemesí, Aldaia, Xiva, Xirivella i Catarroja, on s'han distribuït prop de 350.000 quilos de material procedent de donacions de particulars, associacions, col·lectius i empreses de la comarca.

Per la seua banda, els agents de la Policia Local han estat des dels primers dies acudint a la zona de la catàstrofe, no només per fer l'acompanyament dels combois que diàriament eixien de la nostra ciutat, sinó també per treballar en tasques de vigilància i ajuda als afectats. Des del començament del dispositiu han estat més de 80 els agents de la Policia Local que han estat prestant servei voluntàriament.

En total s'han enviat més de 50 furgonetes, 19 camions, així com dos tràilers als quals se suma la maquinària pesant i efectius que continuen desplaçant-se diàriament. Es tracta de camions de recollida, tractors amb remolc, vehicles auxiliars, una pala excavadora o un camió compactador, entre d'altres, que han prestat el servei gràcies a la implicació de més d'un centenar d'operaris dels departaments de Medi Ambient i Serveis Bàsics.

 **Efectius allotjats en hotels**

Pel que fa a l'allotjament, de mitja i durant aquests dies, són més de 800 els efectius entre Policia Nacional, agents de la Guàrdia Civil, bombers i agents de diferents policies locals procedents de tot Espanya, els que han estat pernoctant a la nostra ciutat. Aquests efectius es troben desenvolupant tasques de seguretat, reconstrucció i ajuda al territori afectat pel fenomen meteorològic.

Des de l'Ajuntament de Gandia es reitera l'agraïment a tota la ciutadania que, de forma desinteressada, està aportant el gra de sorra, així com al conjunt de col·lectius, entitats i empreses de la ciutat que estan participant de forma activa al dispositiu d'ajuda.

[Twittear](https://twitter.com/share)